open-index/open-wikipedia-markdown huggingface dataset:
A ja O

**A ja O**, kreik. *[[alfa]] ja [[oomega]]* ovat ensimmäinen ja viimeinen kirjain klassisen (joonialaisen) kreikan aakkostossa.

Kirjaimia käytetään myös ilmaisussa "Tämä on kaiken A ja O", jolloin puhutaan asian perusytimestä, asian tärkeimmästä osasta.

Käsite alfa ja oomega on suora toisinto heprean kielikuvasta, jossa ensimmäistä kirjainta *[[alef]]* käytetään yhdessä viimeisen kirjaimen *[[tav|taw]]* kanssa ilmaisemaan kokonaisuutta, kokonaisvaltaisuutta. Juutalaiset rabbit ovat esimerkiksi sanoneet, että "Aadam rikkoi koko lain, *alef*ista taw*iin" sekä "[[Aabraham]] piti koko lain, *alef*ista *taw*iin".

*Ison Raamatun Tietosanakirjan'' mukaan ilmaisu kuvaa Jumalaa ensimmäisenä ja viimeisenä sekä luomakunnan ja lunastuksen alkajana, täydelliseksi tekijänä ja päämääränä. Se, että ilmaisua käytetään myös Jeesuksesta, osoittaisi hänen olleen sekä jumalolento että luomisen välikappale ja lunastuksen välittäjä.

## Lähteet

## Aiheesta muualla

* A ja O suomenkielisessä Raamatussa
Emilia Fox

**Emilia Lydia Rose Fox** (s. 31. heinäkuuta 1974 Lontoo) on brittiläinen näyttelijä.

## Ura
Näyttelijäsukuun syntynyt Fox ei alun perin haaveillut näyttelijän urasta, mutta sai Oxfordissa englantia opiskellessaan roolin Georgiana Darcyna minisarjassa *[[Ylpeys ja ennakkoluulo (vuoden 1995 televisiosarja)|Ylpeys ja ennakkoluulo]]* (1995). Vuonna 1997 hän esiintyi televisioelokuvassa *[[Rebecca (televisiosarja)|Rebecca]]* samassa roolissa kuin äitinsä aiemmassa versiossa 1970-luvun lopussa.

Hän esiintyi 1999 elokuvissa *[[Valokuvien vangit]]*, *[[Vampyyrin veri]]* ja *[[David Copperfield (vuoden 1999 elokuva)|David Copperfield]]*. Hän teki myös vierailevana esiintymisen televisiosarjassa *[[Punainen neilikka]]*.

2000-luvun alussa Fox esiintyi Jeannien roolissa televisiosarjassa *[[Randall & Hopkirk]]*. Vuonna 2002 hän saavutti laajempaa tunnettuutta Dorotan roolissa kolmella Oscarilla palkitussa menestyselokuvassa *[[Pianisti (elokuva)|Pianisti]]*. Samana vuonna hän esiintyi muun muassa *[[Sabina Spielreinin tarina]]ssa* ja vieraili *[[Paritellen]]*-sarjan kahdessa jaksossa. 

*Pianistin* jälkeen Fox on esiintynyt elokuvissa ja televisiotuotannoissa, kuten *[[Troijan Helena (minisarja)|Troijan Helena]]* (2003), *[[Henrik VIII (elokuva)|Henrik VIII]]* (2003), *[[Ruutisalaliitto (minisarja)|Ruutisalaliitto]]* (2004) ja *[[Mami hoitaa]]* (2005). Vuonna 2004 Fox sai Nikki Alexanderin roolin televisiosarjassa *[[Hiljainen todistaja]]*. Televisiosarjassa *[[Merlin (televisiosarja)|Merlin]]* hän esitti Morgausea.

## Palkinnot
Fox oli vuonna 2003 Puolassa ehdolla Kotkapalkinnon saajaksi roolista edellisvuoden elokuvassa *Pianisti*. Niin ikään vuonna 2003 Fox voitti Italian Pescarassa Flaianon elokuvajuhlilla parhaan naisnäyttelijän palkinnon roolista *Sabina Spielreinin tarinassa*. 

## Yksityiselämä
Fox syntyi Lontoossa. Hänen molemmat vanhempansa, Edward Fox (s. 1937) ja Joanna David (s. 1947), ovat näyttelijöitä. Hänellä on vanhempi sisarpuoli Lucy isän vanhasta avioliitosta sekä pikkuveli Freddie. Hänelle sukua ovat myös muiden muassa näyttelijät James Fox (setä) ja Laurence Fox (serkku). 

Fox opiskeli Bryanston Schoolissa ja Oxfordin yliopistossa. Hän puhuu englannin lisäksi saksaa ja ranskaa.

Fox soittaa pianoa ja selloa. Hän on myös kamppailulajien taitaja. Hän solmi vuonna 2005 näyttelijäkollegansa Jared Harrisin kanssa avioliiton, joka kesti viitisen vuotta. Vuonna 2010 Fox sai tyttären näyttelijän ja rauhanaktivistin Jeremy Gilleyn kanssa, mutta pari erosi seuraavana vuonna.

## Valikoitu filmografia

## Lähteet

## Aiheesta muualla
*
Oikosulku

**Oikosulku** on kahden sähköjohtimen välitön kosketus tilanteessa, jossa niiden ei olisi tarkoitus muodostaa sähköä johtavaa kytkentää sähkölaitteen toimimiseksi. Kyseessä on elektronisen piirin tilanne, jossa kaksi eri potentiaalissa olevaa pistettä kytkeytyvät yhteen pieni-impedanssisen kuorman kautta. Oikosulusta seuraa, että virtaa rajoittaa ainoastaan se piirin osa, jonka läpi oikosulkuvirta kulkee. 

## Seuraukset
Mikäli virta kasvaa suureksi, oikosulun seurauksena on ylikuumentuminen ja pahimmassa tapauksessa tulipalo tai räjähdys. Mikäli virta ei pääse oikosulusta huolimatta kasvamaan haitallisen suureksi, piiri vain lakkaa toimimasta normaalisti, kunnes oikosulku poistetaan.

## Aiheutuminen
Yleinen oikosulun aiheuttaja on rikkoontunut johtimen eriste. Tällöin johtimet pääsevät taivutettaessa koskettamaan toisiaan ja mikäli niissä on eri jännite, virta kasvaa ohmin lain mukaisesti hyvin suureksi. 

Hyvin rakennetussa virtapiirissä sulake tai muu ylikuormitussuoja katkaisee virran ennen johtimien ylikuumenemista, mutta mikäli sulake tai ylikuormitussuoja puuttuu tai suojauksen virtakestoisuus on liian suuri, johtimet kuumenevat voimakkaasti ja niiden eriste ja lopulta myös itse johtimet sulavat. Sähköverkon suojaus onkin toteutettava niin, että suojalaitteet katkaisevat ylivirran ennen kuin se aiheuttaa vaaraa. Mikäli johtimen eriste tai muu lähellä oleva materiaali on palavaa ainetta, myös tulipalo on mahdollinen.

## Oikosulku
### Vahvistinkytkennöissä

Transistorit ja muut puolijohdekomponentit muuttuvat usein pysyvästi oikosuluiksi, jos ne rikkoutuvat liiallisen kuormittamisen tai jännitekeston ylittämisen vuoksi.

### Akuissa ja paristoissa
Mikäli suuri oikosulkuvirta kulkee akun tai pariston läpi, seuraa voimakas kuumentuminen. Kuumuus ja siitä seuraava laajeneminen ja kiehuminen voivat halkaista tai jopa räjäyttää akun tai pariston. Myös voimakkaasti kuormitetusta akusta purkautuva vety voi aiheuttaa räjähdyksen.

### Oikosulkumoottoreissa

Oikosulkumoottoreissa roottoriin indusoituva sähkövirta on oikosulussa oikosulkuroottorissa, ja sen aiheuttama magneettikenttä saa aikaan roottorin pyörimisliikkeen. Tässä tapauksessa oikosulku on tavoiteltu vaikutus.

## Lähteet

## Aiheesta muualla
Mr. Game & Watch

on fiktiivinen Nintendon pelihahmo, joka esiintyy Game & Watch -pelisarjassa. Mr. Game & Watch on myös yhtiön ensimmäisiä pelihahmoja. Hänellä ei ollut varsinaista nimeä, ennen kuin Nintendo GameCubelle julkaistussa *[[Super Smash Bros. Melee]]ssä* se viimein paljastettiin. Mr. Game & Watch on esiintynyt myös peleissä *[[Super Smash Bros. Brawl]]*, *[[Super Smash Bros. for Nintendo 3DS & Wii U]]* ja *[[Super Smash Bros. Ultimate]]*.

Mr. Game & Watch on täysin kaksiulotteinen ja helposti tunnistettava hahmo. Hänellä on lukuisia taitoja, joita hän on joutunut käyttämään Game & Watch -peleissä. Hän on muun muassa jonglöörannut sekä toiminut palomiehenä, kokkina ja aarteenetsijänä.
Velhokala

**Velhokala** eli **kivikala** (*Synanceia verrucosa*) on maailman myrkyllisin kala.

## Ulkonäkö ja koko
Velhokala voi kasvaa noin 40&nbsp;cm pitkäksi. Suurin mitattu yksilö painoi 2,4 kiloa. Se on yleisväriltään useimmiten harmaa tai ruskea, ja siinä saattaa olla punertavia tai oransseja läikkiä. Kalan pinta on epätasainen ja näyttää kiveltä.

## Levinneisyys ja elinympäristö
Kivikaloja elää indopasifisella merialueella Punaiseltamereltä ja Itä-Afrikasta Riukiusaarille ja Australiaan asti. Niitä esiintyy useimmiten koralliriuttojen läheisyydessä.

## Käyttäytyminen ja myrkyllisyys
Velhokalat saalistavat pienempiä kaloja väijyksistä.

Velhokalaa pidetään myrkyllisimpänä kalalajina. Velhokalalla on selässään noin 13 vahvaa piikkiä, jotka ovat yhteydessä tappavan voimakasta proteiinipohjaista hermomyrkkyä sisältäviin myrkkyrauhasiin. Jos velhokalan päälle astuu, terävät piikit lukkiutuvat pystyasentoon ja uppoavat uhriin. Piikkien juuressa oleva myrkky vapautuu piikkien kautta uhrin elimistöön. Piikkien uppoamissyvyydestä riippuen myrkky voi tappaa ihmisen jopa muutamassa tunnissa, mikäli uhri ei pääse nopeasti sairaalahoitoon. Monissa tapauksissa uhri kuitenkin hukkuu erittäin voimakkaan kivun lamaannuttamana. Vaarallisuutta tehostaa se, että velhokalaa on hyvin vaikeaa havaita sen erinomaisen naamioitumiskyvyn takia: se näyttää pohjassa aivan tavalliselta kivenmurikalta peiteltyään itsensä hiekalla ja muutettuaan väritystään ympäristönsä mukaiseksi. Pistokohdan upottaminen mahdollisimman kuumaan veteen voi auttaa, koska myrkyn proteiini hajoaa kuumuuden vaikutuksesta.

Velhokalan päälle astunut jalka saattaa halvaantua täysin. Pahimmassa tapauksessa jalka saatetaan joutua amputoimaan. Myrkky aiheuttaa tunteja kestävän sietämättömän voimakkaan tuskan, halvauksen, šokin ja pistoksen saaneeseen jalkaan usein myös kuolion. Potilaan verenkiertojärjestelmä halvaantuu, minkä takia pulssi kiihtyy. Vahingoittunut raaja paisuu hyvin paljon. Henkiin jääneet uhrit ovat kärsineet hermovaurioista, jotka johtavat lihasten surkastumiseen. Myös myrkyttyneen alueen ympärillä olevat kudokset voivat alkaa tuhoutua. Hoidettuinakin kipu ja turvotus voivat jatkua kuukausia.

Myrkky sisältää seoksen hemolyyttistä stonustoksiinia, proteiinipohjaista verrukotoksiinia ja kardiotoksista kardioleputiinia.

## Lähteet
Näljänkä

**Näljänkä** on kylä Suomussalmen kunnassa Kainuussa. Kylä sijaitsee noin 50 kilometriä luoteeseen Suomussalmen keskustaajamasta Ämmänsaaresta. Pohjois–eteläsuuntainen seututie 800 sekä itä–länsisuuntaiset yhdystiet 8390 ja 8980 risteävät Näljängän kylällä.

Kylän nimi on saamelaista alkuperää ja tarkoittaa järjestyslukua neljäs. Luku voi tarkoittaa joko Näljänkäjärveä, joka on vesistönsä neljäs järvi pääjärvestä laskien, tai kylää ympäröivää neljää suota.

Kylässä on toiminut oma kirkko, joka valmistui vuonna 1981. Nykyisin kirkkorakennuksen omistajana on yksityinen henkilö. Kylän viimeinen koulu, vuonna 1925 perustettu Leinolan koulu on lakkautettu, ja sitä käytetään nykyisin harrastuspiirien tilana. Näljängän seudulla oli aiemmin myös Kurkikylän kansakoulu (1945–1968). Suomussalmen viimeisenä kyläkouluna toimii vuonna 1927 perustettu Nivan koulu Näljängän eteläpuolella.

Eräs lakkautetun Taivalkosken radan liikennepaikoista, Leinon rautatieasema, sijaitsi kahdeksan kilometrin päässä kylän itäpuolella yhdystie 8980 varrella.

## Lähteet

## Aiheesta muualla
* *Kylä vedenjakajalla : Näljänkä ja näljänkäläiset*. Kianta-opiston Näljänkä-piiri, toim. Turo Manninen. Näljänkä-seura, 2006. .
* *Näljänkä kuvina*. Kianta-opiston Näljänkä-piiri, toim. Turo Manninen. Näljänkä-seura, 2007. .
* *Näljänkä – Polkuja uuteen aikaan*. Toim. Erkki Manninen. Näljänkä-seura, 2014.
Damien Thorn

**Damien Thorn** on The Omen -kauhuelokuvasarjan keskushenkilö. Hahmo on esiintynyt elokuvissa *[[Ennustus (elokuva)|Ennustus]]* (1976), *[[Kirous (elokuva)|Kirous]]* (1978), *[[7 tikaria – Omen III]]* (1981) ja *[[Omen IV – Riivaajan paluu]]* (televisioelokuva, 1991) sekä ensimmäisen elokuvan uudelleenfilmatisoinnissa *[[The Omen (vuoden 2006 elokuva)|The Omen]]* (2006). Damien Thornia ovat esittäneet Harvey Stephens, Jonathan Scott-Taylor, Sam Neill ja Seamus Davey-Fitzpatrick. Elokuvien lisäksi hahmo on esiintynyt myös niihin perustuvissa kirjoissa.

Damien syntyi 6. kesäkuuta 1966 kello 6:00 Roomassa Saatanan raiskaamalle sakaalille. Hän on antikristus ja hänen syntymäaikansa muodostaa luvun 666. Pienenä hän ei vielä tiedä identiteettiään mutta hyväksyy sen, kun helvetin lähettiläät ilmaantuvat hänen elämäänsä.
Allaspalo

**Allaspalo** tarkoittaa suoraan astiasta höyrystyvän nesteen palamista. Esimerkiksi kynttilässä steariinin tulisi lämmetä ja höyrystyä vasta sydänlangassa niin paljon, että se saavuttaa palopisteen, mutta mikäli kynttilä lämpenee liikaa, steariini alkaa höyrystyä voimakkaasti myös suoraan kynttilän pinnalta. Kun höyrystyvä steariini syttyy palamaan, tuli lämmittää kynttilässä olevaa sulaa steariinia edelleen ja höyrystyminen kiihtyy, jolloin tuli saattaa kasvaa vaarallisen korkeaksi ja kuumaksi. Siksi kynttilää ei tulisi koskaan jättää ilman valvontaa. 

Muita yleisiä allaspaloja ovat paistorasvan ja erilaisten polttonesteiden syttymiset. Allaspaloissa palavat nesteet ovat lähes poikkeuksetta vettä kevyempiä, joten allaspaloa ei kannata sammuttaa vedellä, sillä se vain painuu räiskähdellen astian pohjalle. Oikea sammutustapa on tukahduttaminen tai jauhesammuttimen käyttö.
Johtamiskoulutusinstituutti

**Johtamiskoulutusinstituutti** (lyh. **JKI**) sijaitsee Turussa ja on yksi seitsemästä Turun kauppakorkeakoulun Yritystoiminnan tutkimus- ja koulutuskeskuksen (lyh. **YTKK**) yksiköstä. Se kehittää, suunnittelee ja toteuttaa johtamiskoulutusta. Yksikön asiakkaina ovat sekä yritykset että julkisen sektorin organisaatiot ja erityisesti henkilöt, jotka toimivat näissä organisaatioissa asiantuntija- ja johtotehtävissä. Johtamiskoulutusinstituutin järjestää eMBA Turku -ohjelmaa, joka on kansainvälinen, virallisesti akkreditoitu johtamiskoulutusohjelma. Tämän lisäksi se tarjoaa sekä yrityksille että julkisen sektorin organisaatioille muita pitkäkestoisia johtamiskoulutusohjelmia sekä organisaatiokohtaisesti räätälöityjä inhouse -koulutusjaksoja.

## Aiheesta muualla
* Johtamiskoulutusinstituutti
* Turun kauppakorkeakoulun Yritystoiminnan tutkimus- ja koulutuskeskus
* Turun kauppakorkeakoulu
Yomiuri Shimbun

**Yomiuri Shimbun** () on levikiltään yksi maailman suurimmista sanomalehdistä. Tämä japanilainen lehti perustettiin 1874. Sanomalehti on osa yli 150 tytäryhtiötä käsittävän *Yomiuri Shimbun Holdings* -emoyhtiön mediakonsernia. Yhtiö kirjasi media-alan liikevaihdokseen 2,88 miljardia Yhdysvaltain dollaria (2015), missä on Yomiuri Shimbun -lehden ohella mukana myös konsernin muita yhtiöitä. Sillä on kolme pääkonttoria: Tokiossa, Osakassa ja Fukuokassa. Tokion Chiyodan erillisalueen Ōtemachin liikealueella vuonna 2011 valmistuneessa uudessa pääkonttorissa on 33 maanpäällistä ja kolme maanalaista kerrosta. 

Se on Japanin ja koko maailman laajalevikkisin painettu sanomalehti. Yomiuri Shimbunin päivittäinen levikki oli 8,955 miljoonaa lehteä vuonna 2016 (9,101 milj., 2015), joka oli huomattavasti maan seuraavaksi suurinta sanomalehteä Asahi Shimbunia enemmän (levikki 6,411 milj. tai 6,622 milj. edellisvuonna).

Tyyliltään sanomalehteä on luonnehdittu eniten sensaatiohakuiseksi Japanin kolmesta suurimmasta sanomalehdestä. Lehdestä julkaistaan sekä aamu- että iltapäiväpainos ja sillä on useita alueellisia painoksia. Lehteä on parhaimmillaan myyty päivittäin Japanissa yli 14 miljoonaa kappaletta. Loppuvuonna 2010 aamu- ja iltapainoksen yhteenlaskettu levikki oli seurantakaudella 13,537 miljoonaa, mikä on kirjattu myös Guinnessin ennätykseksi.


Kuva:Yomiuri Shimbun Tokyo Headquarters Building.jpg| Yomiurin pääkonttori (vm. 2011) Tokion Chiyodan alueella.
Kuva:Yomiuri Shimbun Osaka headquarters in 201909 002.jpg|Yomiuri Shimbun -lehden Osakan toimitalo.
Kuva:Yomiuriseibu.JPG| Lehden toimitila Fukuokassa.

## Lähteet

## Aiheesta muualla

* Yomiuri Shimbunin kotisivut 
* The Japan News - mediakonsernin toinen sanomalehtilehti   (the-japan-news.com)
* The Daily Yomiurin kotisivut
Mullin mallin

**Mullin mallin** on suomalainen elokuva vuodelta 1961. Sen tuotti, kuvasi ja ohjasi Veikko Itkonen. Käsikirjoituksen teki Reino Helismaa. Aiheena on tyhjään erämaahotelliin eksynyt työläisten joukko, joka muiden paikalla olevien kanssa esittää musiikkia ja hupinumeroita. Esa Pakarinen palaa tässä elokuvassa Severi Suhosen rooliin. Tyyliltään elokuva on puhdasta rillumareita. Elokuvan yleisö- ja arvostelumenestys jäivät vaatimattomiksi.

## Näyttelijät

## Tuotanto ja julkaisu

Kun värielokuva *[[Iloinen Linnanmäki]]* (1960) aiheutti tuottajalleen Itkoselle pettymyksen, hän turvautui mustavalkoiseen materiaaliin ja pelkästään kotimaisiin ”kaiken kansan naurattajiin”. Itkonen kuvasi itse kameralla, joka ei juuri liiku elokuvan edetessä. Kuvauspaikka on hotellin alakerta. 

Elokuvan käsikirjoitus jatkoi Reino Helismaan tutulla tyylillä, joka oli saanut arvostelijoilta jo vuosia murskaavia arvioita. Helismaa teki tämän elokuvan jälkeen enää yhden käsikirjoituksen.. 

Spede Pasasen ura oli tuolloin voimakkaassa nousussa, ja hänellä oli jo näkyviä rooleja. 1950– ja 1960-lukujen vaihteen suosittu koomikko Osmo Pertola eli Kokemäen Uuno tekee elokuvassa lyhyeksi jääneen uransa ainoan elokuvaesiintymisen.

Elokuvan ensi-ilta oli Helsingissä 7. huhtikuuta 1961, jolloin sitä esitettiin Tuulensuussa ja Capitolissa. Elokuvan yleisömenestys jäi vaatimattomaksi.

## Arviot

Aikalaisarvioissa vastaanotto oli yksimielisen kielteinen. Sisältöön ei juuri puututtu, mutta esimerkiksi Heimo Kallio (''Uusi Aura'') totesi, että jopa iskelmäketjuja katsoo mieluummin kuin tätä kuplettiketjua, sillä niissä on sentään silmänruokaa. Jaakko Tervasmäki (*[[Elokuva-Aitta]]*) huomautti että elokuva oli teknisesti hutaisu. Martti Savo (Modest Savtschenko, *[[Kansan Uutiset]]* totesi että kun esiintyjät ovat kuvan oikeassa laidassa, ”vasemmalla puolella pääsevät oikeuksiinsa Royn yksinkertaisuudessaan nerokkaat (harmaa seinä) lavastukset”.

Televisioesityksen yhteydessä arviot ovat olleet saman suuntaisia. Erään kriitikon mukaan käsikirjoituksesta on turha etsiä tolkkua. Köykäistä viihdettä teatterimaisesti toteutettuna elokuva on toisenkin arvion mukaan.

## Lähteet
Muchas Gracias: The Best of Kyuss

**Muchas Gracias: The Best of Kyuss** on Kyussin kokoelmalevy, joka julkaistiin vuonna 2000. Se sisältää kuusi instrumentaalikappaletta, jotka ovat joko b-puolia tai eivät esiinny yhdelläkään albumilla.  *Muchas Gracias* sisältää 4 live-versiota yhtyeen tunnetuista kappaleista "Thumb" , "Conan Troutman" , "Gardenia" sekä "Freedom Run". Kappaleet julkaistiin alun perin hyvin harvinaisella *Live at the Marquee* -bonus -CD:llä, joka tuli joidenkin *[[Welcome to Sky Valley]]* -levyjen mukana.

## Kappaleluettelo

# "Un Sandpiper" (8:14)
# "Shine" (5:58)
# "50 Million Year Trip (Downside Up)" (5:48)
# "Mudfly" (2:26)
# Demon Cleaner (5:05)
# "A Day Early And A Dollar Extra" (2:16)
# "I'm Not" (4:37)
# "Hurricane" (2:32)
# "Flip The Phase" (2:18)
# "Fatso Forgotso" (8:30)
# "El Rodeo" (5:30)
# "Gardenia" (Live) (6:45)
# "Thumb" (Live) (4:41)
# "Conan Toutman" (Live) (2:14)
# "Freedom Run" (Live) (8:10)

## Aiheesta muualla
* 
*
...And the Circus Leaves Town

**...And the Circus Leaves Town** on Kyussin vuonna 1995 julkaisema neljäs ja viimeinen studioalbumi. Se julkaistiin 11. heinäkuuta 1995, vain kolme kuukautta ennen yhtyeen hajoamista lokakuussa. Albumi sisältää piilotetun raidan, joka on omistettu Nirvanalle Kurt Cobainin kuoleman jälkeen. "Catamaran" on cover Yawning Man -yhtyeen kappaleesta.

## Kappaleet

# "Hurricane" (John Garcia/Josh Homme) – 2:41
# "One Inch Man" (John Garcia/Scott Reeder) – 3:30
# "Thee Ol' Boozeroony" (Scott Reeder) – 2:47
# "Gloria Lewis" (John Garcia/Josh Homme) – 4:02
# "Phototropic" (Josh Homme) – 5:13
# "El Rodeo" (John Garcia/Josh Homme) – 5:35
# "Jumbo Blimp Jumbo" (Josh Homme) – 4:39
# "Tangy Zizzle" (Josh Homme) – 2:39
# "Size Queen" (Josh Homme) – 3:46
# "Catamaran" (Mario Lalli/Larri Lalli/Gary Arce) – 2:59
# "Spaceship Landing" (Josh Homme) – 34:04 (sisältää piiloraidat)
# "Day One" (Scott Reeder) – alkaa kohdasta – 32:15 kappaleesta "Spaceship Landing"
# "A Day Early and a Dollar Short" – 2:16

## Aiheesta muualla
*http://www.last.fm/music/Kyuss/And+the+Circus+Leaves+Town
* 
*
Venäjän jääkiekon superliiga

**Superliiga** () oli vuoteen 2008 asti Venäjän jääkiekon pääsarja. Sen korvasi kaudesta 2008–2009 alkaen monikansallinen KHL.

## Historia

Superliiga perustettiin vuonna 1996 nimellä Venäjän jääkiekkoliiga. Nimen Superliiga sarja sai vuonna 1999. Sarjaa edelsivät vuosina 1992–1996 pelattu Kansainvälinen liiga, johon osallistuivat myös muiden entisten Neuvostoliiton maiden joukkueet, kaudella 1991–1992  ja Neuvostoliiton aikaan Neuvostoliiton liiga.

## Mitalistit

## Katso myös

* Vysšaja Liga

## Lähteet

* Tilastoja
Wretch (albumi)

**Wretch** on Kyussin vuonna 1991 julkaisema debyyttialbumi, joka julkaistiin yhtyeen muutettua nimensä *Sons of Kyussin* pelkäksi *Kyussiksi*.

## Kappalelista

## Kokoonpano
* Brant Bjork – rummut
* John Garcia – laulu
* Josh Homme – kitara
* Nick Oliveri – basso
* Chris Cockrell – basso (kappaleet 4 & 6)

## Aiheesta muualla
* 
*
Gennadi Kurdin

**Gennadi Kurdin** (, s. 9. helmikuuta 1959 Arzamas, Neuvostoliitto) on venäläinen entinen jääkiekkoilija, pelipaikaltaan keskushyökkääjä.

Aikuisten sarjassa Kurdin debytoi kotikaupunkinsa Torpedo Gorkissa Neuvostoliiton liigassa kaudella 1978–1979. Samalla kaudella hän pelasi Neuvostoliiton nuorten maajoukkueessa nuorten MM-kilpailuissa, josta joukkue voitti kultaa. Kaudeksi 1980–1981 hän siirtyi TsSKA Moskovaan, jossa pelasi kaksi kautta ennen siirtoaan Spartak Moskovaan. Spartakista Kurdin siirtyi 1993–1994 Suomeen I-divisioonan Savonlinnan Pallokerhoon. Alussa Kurdin ei saanut paljoakaan peliaikaa, mutta nousi myöhemmin joukkueen menestyksen, joka oli kulminoitua liiganousuun, takuumieheksi. Varsinkin loppuaikoinaan Savonlinnassa Kurdin otti huomattavia määriä rangaistusminuutteja ja voitti pari kertaa divisioonan jäähykuninkuuden.

## Saavutuksia
* Neuvostoliiton mestaruus 1981

## Lähteet
* http://www.eurohockey.com/player/3922-.html
* http://www.jatkoaika.com/mestis.php?sivu=kolumnit&id=2289
Mauser C96

**Mauser C96** on saksalaisen Waffenfabrik Mauser AG:n vuosina 1896–1936 valmistama itselataava pistooli. 

C96:n suunnittelivat Mauser-asetehtaan palveluksessa olleet veljekset Fidel, Friedrich ja Josef Feederle, ja siitä tuli ensimmäinen kaupallisesti menestynyt itselataava pistooli. Varsinainen sarjavalmistus käynnistyi vuonna 1897, ja vuoteen 1918 mennessä niitä oli valmistettu noin 300&nbsp;000 kappaletta. Alkuperäisen 7,63&nbsp;mm × 25 Mauser -kaliiperin lisäksi pistoolia valmistettiin vuosina 1907–1914 tehokkaampana 9 mm × 25 Mauser -versiona, mutta se ei kuitenkaan ollut kaupallisesti menestyksellinen kaliiperi.   

Pistoolista oli lukuisia eri variaatioita, jotka poikkeavat toisistaan muun muassa hanan muodon ja muiden ulkoisten ominaisuuksien osalta.   

Sitä on myös valmistettu lisenssillä – ja myös luvatta – useissa maissa, esimerkiksi Espanjassa ja Kiinassa. Palveluskäyttöön pistoolin otti ensimmäisenä Italian laivasto 1899.

## Palveluskäyttö

C96:n tullessa tuotantoon useimpien maiden upseerit hankkivat palveluspistoolinsa yksityisesti omilla varoillaan, ja Mauserista tuli maailmanlaajuisesti suosittu palvelusase. Sitä käytettiin muun muassa toisessa buurisodassa, ensimmäisessä ja vielä toisessa maailmansodassa, sekä lukuisissa siirtomaavälikohtauksissa maailmansotien välissä. 

Vaikka ase oli kaupallinen menestys, siitä ei kuitenkaan tullut poliisin tai asevoimien virallista palvelusasetta muualla kuin Kiinassa. Keisarillisen Saksan armeija tosin tilasi noin 150&nbsp;000 kappaletta 9 mm × 19 Parabellum/Luger -kaliiperisia Mauser M1916 -pistooleja, joista 135&nbsp;000 toimitettiin ennen ensimmäisen maailmansodan päättymistä. 

Eräs C96-pistoolin tunnettu omistaja oli Winston Churchill, joka käytti sitä muun muassa Omdurmanin taistelussa Sudanissa ja myöhemmin toisessa buurisodassa.

## Mauser M1916 (Ukko-Mauser)
**Mauser M1916**, 9&nbsp;mm Mauser, Suomessa tunnettu nimellä Ukko-Mauser, on Mauser M1912 -pistoolin pohjalta Saksan armeijalle vuonna 1916 kehitetty 9 mm × 19 Parabellum/Luger -kaliiperinen itselataava pistooli. Useimpien muiden Mauser C96 -mallien tapaan siihen kuuluu peränä käytettävä puukotelo. Aseen erottaa helposti 7,63 Mauser -kaliiperisesta versiosta kahvalevyihin kaiverretun ja punaiseksi maalatun ison 9-numeron perusteella. Mallia valmistettiin ensimmäisen maailmansodan aikana, vuosien 1916–1918 välillä noin 136&nbsp;000 kappaletta. 

Suomeen Ukko-Mausereita tuli jääkärien mukana ja saksalaisten aseapuna valkoisten joukoille vuosina 1917–1918. Ase oli kotirintamakäytössä vielä jatkosodan aikana; joillain upseereilla tosin myös rintamakäytössä.

## Lähteet

## Kirjallisuutta

* 

## Aiheesta muualla
*Suomalainen asekeräily: Mauser C96
*Jaeger Platoon: Finnish army 1918–1945 revolvers & pistols part 2
Clara Petacci

**Clara Petacci** (Claretta Petacci) (28. helmikuuta 1912 Rooma, Italia – 28. huhtikuuta 1945  Giulino di Mezzegra, Italia) oli Benito Mussolinin rakastajatar.

Kommunistipartisaanit teloittivat Mussolinin ja hänen kanssaan kiinnisaamansa Petaccin, ja 29. huhtikuuta 1945 ripustivat heidän ruumiinsa Milanossa Piazzale Loretolla sijainneen rakenteilla olevan Esso-huoltoaseman kattoristikoihin.
Migmatiitti

**Migmatiitti** eli **seoskivi** on metamorfinen kivilaji, joka koostuu vähintään kahdesta kivilajista, useimmiten vanhemmasta gneissistä ja nuoremmasta graniitista. Siinä voi olla esimerkiksi puna-harmaita tai valko-harmaita (*[[suonigneissi]]*) raitamaisia kuvioita. Migmatiittia voidaan käyttää rakennuskivenä.

Suomalainen petrologi Jakob Sederholm (1863–1934) oli migmatiittien tutkija ja loi nimityksen migmatiitti vuonna 1907. Nimi pohjautuu muinaisen kreikan kieleen ja tarkoittaa sekakiveä.

## Lähteet

## Aiheesta muualla
* Migmatite   (about.com)
* Wolfhard Wimmenauer and Inge Bryhni: 6. Migmatites and related rocks (Proposal for IUGS about nomenclature of migmatites and related rocks)
Komposiittivideo

**Komposiittivideo** on analogisen kuvasignaalin siirtomuoto, jossa kirkkaussignaali, värisignaalit ja tahdistuspulssit on yhdistetty yhteen signaaliin. Komposiittivideosignaalin kuljettamiseen riittää siis yksi koaksiaalikaapeli. Signaali on myös helppo lähettää radioteitse, sillä pelkkä kantoaallon modulointi komposiittivideosignaalilla riittää.

VHS-videonauhoissa signaali on tallennettuna lähes komposiittivideota vastaavassa muodossa. Se voidaankin viedä suoraan televisiolle esimerkiksi SCART-kaapelia pitkin tai signaalilla voidaan moduloida jotain VHF- tai UHF-taajuutta, jolloin voidaan käyttää antenniliitäntää.

Komposiittivideosignaalin kuljettamiseen käytetään useimmiten keltaisilla RCA-liittimillä varustettua koaksiaalikaapelia tai SCART-kaapelia, jossa signaali lähtee pinnistä 19 ja viedään pinniin 20. Vastaavat maadoituspinnit koaksiaalikaapelin suojavaippaa varten ovat 17 ja 18.

Komposiittivideosignaalin värikoodausta on kolmea eri tyyppiä: NTSC, PAL ja SECAM.

## Katso myös
*Komponenttivideo
Narva Kreenholmi staadion

**Narva Kreenholmi staadion** on Viron Narvassa sijaitseva urheilustadion. Stadionin katsojakapasiteetti on 3 000. Viron jalkapallon pääsarjajoukkue Trans Narva pelaa kotiottelunsa stadionilla.

## Lähteet
* http://www.worldstadiums.com/europe/countries/estonia.shtml
Matteus (nimi)

**Matteus** on miehen etunimi. Nimi on heprealaista alkuperää ja merkitsee alkukielessä Jahven lahjaa.  Kristityissä maissa nimen on tehnyt suosituksi apostoli Matteus, jota pidetään myös Matteuksen evankeliumin kirjoittajana. Suomessa nimi Matteus on vuoden 2019 loppuun menneessä annettu Digi- ja väestötietoviraston tietojen mukaan 507 henkilölle.  

Matteuksen nimipäivä on aikoinaan ollut 21. syyskuuta, apostoli Matteuksen perinteisenä muistopäivänä, mutta nimi poistettiin kalenterista vuonna 1929. Kansanomaisesti päivä on ollut tunnettu nimellä *Syys-Matti* erotukseksi 24. helmikuuta vietettävästä *Talvi-Matista*, apostoli Mattiaan muistopäivästä, joka nykyäänkin on Matin nimipäivä.

## Tunnettuja Matteuksia ja Mattheuksia

* Matteus Aquaspartalainen (n. 1235–1302), italialainen fransiskaaniteologi ja skolastinen filosofi
* Mattheus de Andrade Gama de Oliveira (s. 1994), brasilialainen jalkapalloilija
* Matteus Gottfried Hehl (1705–1787), saksalaissyntyinen Yhdysvalloissa toiminut evankelinen pappi, apulaispiispa ja virsirunoilija
* Matteus Lähdesmäki (s. 1987), suomalainen vapaaottelija
* Matteus Marttila (1949–2012), suomalainen lavastaja ja elokuvantekijä

## Matteuksia uskonnollisissa teksteissä

* Matteus, apostoli ja evankelista

## Lähteet
Zack Snyder

**Zack Snyder** (s. 1. maaliskuuta 1966 Greenbay, Wisconsin, Yhdysvallat) on yhdysvaltalainen elokuvaohjaaja. Hän teki läpimurtonsa elokuvaohjaajana heti ensimmäisellä elokuvallaan *[[Kuolleiden aamunkoitto]]*. Sen jälkeen hän siirtyi ohjaamaan Frank Millerin sarjakuvaan perustuvaa elokuvaa *[[300 (elokuva)|300]]*, josta tuli suuri menestys ristiriitaisista arvosteluista huolimatta. Sen jälkeen häntä pyydettiin ohjaamaan Alan Mooren ja Dave Gibbonsin *[[Vartijat]]*-sarjakuvaan perustuvaa elokuvaa. *[[Watchmen (elokuva)|Watchmen]]* sai ilmestyessään hyviä arvosteluja ja menestyi hyvin.

Sarjakuvafilmatisoinneissaan Snyderilla on ollut tapana käyttää alkuperäistä sarjakuvaa storyboardina.

## Filmografia
### Ohjaajana
* *[[Kuolleiden aamunkoitto]]* (*Dawn of the Dead*, 2004)
* *[[300 (elokuva)|300]]* (2007)
* *[[Watchmen (elokuva)|Watchmen]]* (2009)
* *[[Legenda suojelijoista]]* (*Legend of the Guardians: The Owls of Ga'Hoole*, 2010)
* *[[Sucker Punch (vuoden 2011 elokuva)|Sucker Punch]]* (2011)
* *[[Man of Steel]]* (2013)
* *[[Batman v Superman: Dawn of Justice]]* (2016)
* *[[Justice League (elokuva)|Justice League]]* (2017)
* *[[Zack Snyder’s Justice League]]* (2021)
* *[[Army of the Dead]]* (2021)

## Lähteet

## Aiheesta muualla

*
Archaeoraptor

**Archaeoraptor** oli fossiili, jonka uskottiin olevan linnun ja liskon välimuoto. Se kuitenkin paljastui väärennökseksi.

## Tapahtumat
Marraskuussa 1999 ''National Geographic'' julkaisi uutisen Liaoningin maakunnasta Kiinasta löytyneestä fossiilista, joka oli tulkittavissa liskon ja linnun välimuodoksi. Toimittaja Christopher Sloan kirjoitti, että löytö on ”todellinen puuttuva lenkki monimutkaisessa ketjussa, joka yhdistää dinosaurukset lintuihin”. Väitetty välimuoto sai nimekseen *Archaeoraptor liaoningensis*. Paljastui, että kiinalaiset fossiilinkerääjät olivat väärentäneet sen: ruumis oli *Yanornis martini* -fossiililta ja häntä oli peräisin ''Microraptor zhaoianus'' -fossiililta.

*National Geographic* sai moitteita uutisoinnista, koska vertaisarvioidut lehdet *[[Nature]]* ja *[[Science]]* olivat molemmat hylänneet *Archaeoraptor*-uutisen ja ilmoittaneet, että uutinen ei täyttänyt lehtien standardeja, koska oli syytä epäillä, että fossiilia oli käsitelty ja että se oli laittomasti salakuljetettu Utahin Monticellon dinosaurusmuseoon.

## Lähteet

## Aiheesta muualla
* Helen Briggs: ’Piltdown’ bird fake explained
* Hillary Mayell: Dino Hoax Was Mainly Made of Ancient Bird, Study Says
* Reed, Christina: Fossil Faux Pas
Blues for the Red Sun

**Blues for the Red Sun** on Kyussin vuonna 1992 julkaistu toinen studioalbumi. Se on nimetty Carl Saganin TV-sarjan *Cosmos* jakson "Blues for a Red Planet", mukaan. Albumi on yksi stoner rock-genren kantalevytyksiä. Sleepin *Holy Mountain*in ja Monster Magnetin *Spine of God*in ohella se on yksi stoner rockin pilareista.

Q -lehti nimesi sen yhdeksi *kaikkien aikojen 50 raskaimmaksi albumiksi* vuonna 2001.

## Kappalelista

# "Thumb" (Brant Bjork/Josh Homme) – 4:41
# "Green Machine" (Brant Bjork) – 3:38
# "Molten Universe" (John Garcia/Josh Homme) – 2:49
# "50 Million Year Trip (Downside Up)" (Brant Bjork) – 5:52
# "Thong Song" (Josh Homme) – 3:47
# "Apothecaries' Weight" (John Garcia/Josh Homme) – 5:21
# "Caterpillar March" (Brant Bjork) – 1:56
# "Freedom Run" (Brant Bjork/Josh Homme) – 7:37
# "800" (John Garcia/Josh Homme) – 1:34
# "Writhe" (Josh Homme) – 3:42
# "Capsized" (John Garcia/Josh Homme) – 0:55
# "Allen's Wrench" (Brant Bjork/Josh Homme) – 2:44
# "Mondo Generator" (Nick Oliveri) – 6:15
# "Yeah" (John Garcia) – 0:04

## Aiheesta muualla
* 
*
Kazakstanin Valioliiga

**Valioliiga** () on Kazakstanin jalkapallon pääsarja. Sarjan ensimmäinen kausi käynnistyi vuonna 1992. Sarjakausi pelataan keväästä syksyyn. 

## Joukkueet kaudella 2025
* Aktobe
* Astana
* Atyrau
* Elimai
* Kairat
* Kaisar
* Kyzylzhar
* Oqjetpes
* Ordabasy
* Tobol
* Turan
* Ulytau
* Zhenis
* Zhetisu

## Aikaisemmat mestarit

* 1992 – FK Kairat
* 1993 – Ansat Pavlodar
* 1994 – Jelimai Semipalatinsk
* 1995 – Jelimai Semipalatinsk
* 1996 – Taraz Jambul
* 1997 – Irtysh Pavlodar
* 1998 – Jelimai Semipalatinsk
* 1999 – Irtysh Pavlodar
* 2000 – Ženis Astana
* 2001 – Ženis Astana

* 2002 – Irtysh Pavlodar
* 2003 – Irtysh Pavlodar   
* 2004 – FK Kairat
* 2005 – Aktobe
* 2006 – Astana (1964)
* 2007 – Aktobe
* 2008 – Aktobe
* 2009 – Aktobe
* 2010 – Tobol
* 2011 – FK Šahtjor Karaganda

* 2012 – FK Šahtjor Karaganda
* 2013 – Aktobe
* 2014 – Astana (2009)
* 2015 – Astana (2009)
* 2016 – Astana (2009)
* 2017 – Astana (2009)
* 2018 – Astana (2009)
* 2019 – Astana (2009)
* 2020 – FK Kairat

## Lähteet
Aransaaret

**Aransaaret** () on kolmen saaren ryhmä Irlannin länsirannikolla. Se kuuluu Galwayn kreivikuntaan. Saaret ovat Inis Mór, Inis Meáin ja Inis Óirr.  Englanninkieliset nimet ovat Inishmore, Inishmaan ja Inisheer. Suurin saari on Inishmore ja sillä sijaitseva Kilronanin kylä on Aransaarien suurin asutuskeskus.

Aransaaret ovat iirinkielistä aluetta. Saarten asukasluku on 1&nbsp;218 (2006).

Käsintehdyt Aran-villapaidat ovat peräisin saarilta. Villapaidat neulottiin aikoinaan yksilöllisiksi siksi, että jos kalastaja hukkui, pystyttiin hänet myöhemmin tunnistamaan villapaidasta.

## Aransaarelaisia henkilöitä
* Máirtín Ó Direáin (1910–1988), runoilija
* Liam O'Flaherty (1896–1984), kirjailija

## Lähteet

## Aiheesta muualla
* Tomi Kontio: Myrskyn reunalla. Mondo.
Welcome to Sky Valley

**Welcome to Sky Valley** on Kyussin kolmas studio-albumi. Se julkaistiin 28. kesäkuuta 1994. Vaikka albumista käytetään tavallisimmin nimitystä *Welcome to Sky Valley* tai *Sky Valley*, se on viralliselta nimeltään sama kuin bändin itsensä nimi, eli *Kyuss*.

Albumi oli ensimmäinen basisti Scott Reederin kanssa. Reeder korvasi Nick Oliverin vuonna 1993 ennen albumin nauhoituksia. Albumilla bassokitaraa soitettiin ensimmäistä kertaa hieman perinteisemmin, sillä edellisillä albumeilla Oliveri oli soittanut hieman Lemmy Kilmister -vaikutteisesti, valikoivasti ja käyttäen bassoa enemmän komppikitarana. Tämä oli myös viimeinen albumi Brant Bjorkin kanssa, joka liittyi myöhemmin Fu Manchuun.

Konserteissa Tool -yhtye on soittanut coverina kappaleen "Demon Cleaner", usein yhdessä Kyuss -basisti Scott Reederin kanssa.

Albumilla jäivät vähemmälle vihaiset ja riffipohjaisemmat kappaleet, mutta albumilla on otettu vaikutteita psykedeelisestä rockista.

## Kappalelista

# "Gardenia" (Brant Bjork) – 6:54
# "Asteroid (Josh Homme) – 4:48
# "Supa Scoopa and Mighty Scoop" (Josh Homme) – 6:03
# "100°" (Josh Homme) – 2:29
# "Space Cadet" (Josh Homme/Scott Reeder) – 7:02
# "Demon Cleaner" (Josh Homme) – 5:19
# "Odyssey" (Josh Homme) – 4:19
# "Conan Troutman" (Josh Homme) – 2:11
# "N.O." (Mario Lalli/Scott Reeder) – 3:47
# "Whitewater" (Brant Bjork/Josh Homme) – 8:58 (sisältää piiloraidan "Lick Doo" (listaamaton "salainen" raita))

Useimmilla albumin versioilla raidat on yhdistetty ja niistä on muodostettu neliraitainen albumi. Tämä tehtiin siksi, että kuuntelija kokisi albumin kokonaisena albumina, eikä kokoelmana kappaleita erikseen. 

Neliraitaisen version kappalelista:

# "Gardenia" / "Asteroid" / "Supa Scoopa and Mighty Scoop"
# "100°" / "Space Cadet" / "Demon Cleaner"
# "Odyssey" / "Conan Troutman" / "N.O." / "Whitewater"
# "Lick Doo" (listaamaton "salainen" raita)

## Aiheesta muualla
* 
*
Virslīga

**SynotTip Virslīga** on Latvian jalkapallon pääsarja. 

Sarjaan osallistuu kahdeksan joukkuetta, jotka kauden aikana kohtaavat toisensa neljästi, kahdesti kotonaan ja kahdesti vieraissa. Kauden päätteeksi viimeiseksi sijoittunut joukkue putoaa toiseksi korkeimmalle sarjatasolle 1. līgaan, jonka voittaja nousee pääsarjaan. Toiseksi viimeinen joukkue karsii 1. līgan kakkosen kanssa. Sarjakausi alkaa huhtikuussa ja päättyy marraskuussa.

## Joukkueet 2026
Seuraavat joukkueet pelaavat kaudella 2026 Latvian jalkapalloliigassa:
* Auda (Ķekava)
* Daugavpils (Daugavpils)
* Grobiņa (Grobiņa)
* Jelgava (Jelgava)
* Liepāja (Liepāja)
* Ogre United (Ogre)
* RFS (Riika)
* Riga (Riika)
* Super Nova (Riika)
* Tukums 2000 (Tukums)

## Mestarit
* 1927 – Olimpija Liepāja
* 1928 – Olimpija Liepāja
* 1929 – Olimpija Liepāja
* 1930 – Rīgas FK
* 1931 – Rīgas FK
* 1932 – FK ASK
* 1933 – Olimpija Liepāja
* 1934 – Rīgas FK
* 1935 – Rīgas FK
* 1936 – Olimpija Liepāja
* 1937–38 – Olimpija Liepāja
* 1938–39 – Olimpija Liepāja
* 1939–40 – Rīgas FK
* 1941 – *keskeytyi*
* 1942 – FK ASK
* 1943 – FK ASK
* 1944 – *keskeytyi*
* 1945-1990 – *Latvia osana [[Neuvostoliitto]]a*
* 1991 – Skonto FC
* 1992 – Skonto FC
* 1993 – Skonto FC
* 1994 – Skonto FC
* 1995 – Skonto FC
* 1996 – Skonto FC
* 1997 – Skonto FC
* 1998 – Skonto FC
* 1999 – Skonto FC
* 2000 – Skonto FC
* 2001 – Skonto FC
* 2002 – Skonto FC
* 2003 – Skonto FC
* 2004 – Skonto FC
* 2005 – FK Liepājas Metalurgs
* 2006 – FK Ventspils
* 2007 – FK Ventspils
* 2008 – FK Ventspils
* 2009 – FK Liepājas Metalurgs
* 2010 – Skonto FC
* 2011 – FK Ventspils
* 2012 - FC Daugava
* 2013 - FK Ventspils
* 2014 - FK Ventspils
* 2015 - Liepāja
* 2016 - FK Spartaks Jūrmala
* 2017 - FK Spartaks Jūrmala
* 2018 - Riga FC
* 2019 - Riga FC
* 2020 - Riga FC
* 2021 - FK RFS
* 2022 - Valmiera FC
* 2023 - FK RFS
* 2024 - FK RFS
* 2025 - Riga FC

## Lähteet
* Latvian jalkapalloliiton sivut
* SynotTip Virslīga sivut 
### Viitteet
Isamaa

**Isamaa** () voi tarkoittaa seuraavia:

* Isänmaa, (*Isamaa*), virolainen puolue, aikaisemmalta nimeltään Isänmaan ja Res Publican liitto (2006–2018)
* Isänmaaliitto (*Isamaaliit*, *Isamaa*), virolainen puolue 1995–2006
* Isänmaa-vaaliliitto, virolainen vaaliliitto 1991–1992 (ks. Viron presidentinvaali 1992)
* Isänmaan liitto, virolainen yhdistys 1935–1940
* *[[Isamaa (lehti)|Isamaa]]*, virolainen sanomalehti 1906–1909.
Uusiseelantilainen viittomakieli

**Uusiseelantilainen viittomakieli** (NZSL) on Uudessa-Seelannissa käytetty viittomakieli. Siitä tuli yksi maan virallinen kieli englannin ja maorin ohella huhtikuussa 2006 ja näin ensimmäinen virallisen kielen asemassa oleva viittomakieli maailmassa. Uusiseelantilainen viittomakieli muistuttaa paljon brittiläistä ja  australialaista viittomakieltä, mutta se ei ole sukua amerikkalaiselle viittomakielelle. Kuten muutkin luonnolliset viittomakielet, se kehittyi kuurojen keskuudessa riippumatta puhutuista tai kirjoitetuista kielistä. 

Uusiseelantilaisessa viittomakielessä käytetään samoja kaksikätisiä sormiaakkosia kuin brittiläisessä ja australialaisessa viittomakielessä.

Uusiseelantilainen viittomakieli kehittyi 1800-luvulla. Ensimmäinen kuurojen koulu perustettiin 1878. Viittomakielen käyttö oli oralistisen opetuksen myötä kielletty kouluissa, mutta kuurot lapset kehittivät viittomakielen salaa brittiläisen viittomakielen pohjalta, ja käyttivät sitä koulussa ja koulun jälkeen.

Viittomakielentulkkausta käytetään jonkin verran tuomioistuimissa ja tärkeissä julkisissa tapahtumissa.

## Lähteet

## Aiheesta muualla
*Uuden-Seelannin kuurojen liitto
Jonathan Tucker

**Jonathan Tucker** (s. 31. toukokuuta 1982 Boston, Massachusetts, Yhdysvallat) on yhdysvaltalainen näyttelijä, jonka elokuvaura alkoi 1990-luvun puolivälissä. Tucker opiskeli The Thacher Schoolissa ja valmistui vuonna 2001.

## Filmografia
### Elokuvat
**[[Small Time]]* (1990)
**[[Troublemakers]]* (1994)
**[[Varastetut sydämet]]* (*Two If by Sea*) (1996)
**[[Sleepers - katuvarpuset]]* (*Sleepers*) (1996)
**[[Virgin Suicides]] (*The Virgin Suicides*) (1999)
**100 kimmaa (*100 Girls*) (2000)
**[[The Deep End]]* (2001)
**[[Texasin moottorisahamurhat (vuoden 2003 elokuva)|Texasin moottorisahamurhat]] (*The Texas Chainsaw Massacre*) (2003)
**Stateside* (2004)
**Relative Evil* (2004)
**Criminal* (2004)
**Panttivanki* (*Hostage*) (2005)
**Love Comes to the Executioner* (2006)
**Pulse* (2006)
**Cherry Crush* (2007)
**In the Valley of Elah* (2007) 
**The Ruins* (2008) 
**Veronika päättää kuolla* (*Veronika Decides to Die*) (2009)
**An Englishman in New York* (2009)
**Flying Lessons* (2010)
**Meskada* (2010)
**The Next Three Days* (2011)

===Televisio===

**Early Edition* (1997)
**Mr. Music* (1998)
**Oikeus ja kohtuus* (2001)
**Philly* (2002) 
**CSI* (2003) 
**Kova laki: Erikoisyksikkö* (2003)
**Punk'd* (2003)
**Mullan alla* (2004)
**Masters of Horror* (2005)
**Law & Order: Criminal Intent* (2006)
**Donnellyn mafiaveljet* (2007)
**White Collar'' (2010)

## Lähteet

## Aiheesta muualla
*
Oparin aarteet

__NOTOC__
**Oparin aarteet** on Kumikamelin kymmenes studioalbumi, joka julkaistiin 5. huhtikuuta 2002. Jotkin albumin kappaleet olivat totuttua raskaampia, jotka ennustelivat yhtyeen soundin muuttumista, mutta suurin osa muistutti edellisen levyn tyyliä. Tähän vaikutti levy-yhtiö, joka halusi kaupallisempaa materiaalia ja tuottaja, joka halusi raskaampaa rockia. Kappaleeseen *Oparin aarteet* tehtiin musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
Sävellys ja sanoitus Koponen ja sovitus Kumikameli ellei toisin mainita

## Kokoonpano
* Jarmo Koponen – laulu, kitara
* Jussi Musikka – kitara, laulu
* Jouni Vento – basso, laulu
* Olli-Matti Wahlström – rummut, lyömäsoittimet, kitara, laulu

+

* Mara Salminen – kosketinsoittimet

## Lähteet
* Kumikamelin viralliset kotisivut

### Viitteet
Alatyr (kaupunki)

**Alatyr** (, tšuvassiksi Улатӑр, *Ulatăr*), on kaupunki Sura- ja Alatyr-jokien yhtymäkohdassa Tšuvassian eteläosassa Venäjän federaatiossa, 195 kilometriä pääkaupungista Šupaškarista etelään.

Kaupunki muodostaa itsenäisen kaupunkipiirin, ja toimii lisäksi ympäröivän 17&nbsp;244 asukkaan (2010) Alatyrin piirin hallintokeskuksena.

Kaupungin asukasluvun kehitys:
* 43 000 (1968)
* 43 161 (2002)
* 38&nbsp;203 (2010)

## Historia
Alatyr on yksi Tšuvassian vanhimmista kaupungeista. Se on perustettu rajalinnoitukseksi vuonna 1552 ja kaupunginoikeudet se sai vuonna 1780. Alatyr alkoi kehittyä taloudellisesti vuoden 1894 jälkeen, jolloin sen kautta kulkeva Moskovan–Rjazanin–Kazanin rautatie valmistui. 

## Lähteet

## Aiheesta muualla
Alatyr

**Alatyr** (, tšuvassiksi Улатӑр, *Ulatăr*, ersäksi *Rator*), on Suraan lännestä laskeva joki Keski-Venäjällä Mordvan ja Tšuvassian tasavalloissa ja Nižni Novgorodin alueella. Alatyr jäätyy marraskuussa ja vapautuu jääpeitteestä huhtikuussa. Joen varrella sijaitsee Ardatovin kaupunki Mordvassa ja Ulatărin kaupunki Tšuvassiassa. Alatyrin sivujokia ovat Rudnja ja Insar.
Šumerlja

**Šumerlja** (, tšuvassiksi Çĕмĕрле, *Śĕmĕrle*) on kaupunki Tšuvassian tasavallassa Venäjällä. Se sijaitsee Surajoen varrella 110 kilometriä tasavallan pääkaupungista Tšeboksarysta lounaaseen. Kaupunki on Šumerljan piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Kaupungin kautta kulkee Moskovan ja Kazanin välinen rautatie (Šumerljan asema). Asukkaita on 30&nbsp;800 (vuonna 2013).

Šumerljan taajama syntyi vuonna 1916 rautatieaseman ympärille. 1930-luvulla sinne perustettiin teollisuuslaitoksia ja vuonna 1937 siitä tuli kaupunki. Nykyään siellä on kuorma-auto- ja erikoisajoneuvotehtaat, elintarvike- ja kevyttä teollisuutta. Kaupungissa toimii kotiseutumuseo.

## Lähteet
* 

## Aiheesta muualla

* Šumerljan kaupungin sivusto
Etyyliasetoasetaatti

**Etyyliasetoasetaatin** kemiallinen kaava on C6H10O3 ja rakennekaava CH3COCH2COOC2H5. Etyyliasetoasetaatista käytetään myös nimityksiä *asetetikkahappoetyyliesteri*, *etyyliasetyyliasetaatti*, *3-oksobutaanihappoetyyliesteri* ja *1-etoksibutaani-1,3-dioni*.

Etyyliasetoasetaatti on normaaliolosuhteissa olomuodoltaan väritöntä nestettä, jolla on tunnusomainen haju. Sen moolimassa on 130,14&nbsp;g/mol, sulamispiste −45&nbsp;°C, kiehumispiste 180,8&nbsp;°C, tiheys 1,021&nbsp;g/cm3, liukoisuus veteen 2,86&nbsp;g/100&nbsp;ml 20&nbsp;°C:n lämpötilassa, leimahduspiste 70&nbsp;°C c.c., itsesyttymislämpötila 295&nbsp;°C ja CAS-numero 141-97-9. 

## Valmistus ja käyttö
Etyyliasetoasetaattia valmistetaan teollisesti pääasiassa diketeenin ja etanolin välisellä reaktiolla. Katalyyttinä prosessissa käytetään tyypillisimmin trimetyyliamiinia, trietyyliamiinia tai pyridiiniä. Yhdistettä voidaan tuottaa myös etyyliasetaatista kondensaatioreaktiolla natriumetoksidin toimiessa emäksenä. Yhdistettä käytetään pääasiassa atsovärien ja lääkkeiden synteesissä.

## Lähteet

## Aiheesta muualla

*
Mariinski Posad

**Mariinski Posad** (, tšuvassiksi Сӗнтӗрвӑрри, *Sĕntĕrvărri*) on kaupunki Tšuvassian tasavallassa Venäjällä. Se sijaitsee Volgaan laskevan Syndyrka-joen suussa 48 kilometriä tasavallan pääkaupungista Tšeboksarysta itään. Kaupunki on Mariinski Posadin piirin keskus. Volgan rannalla on laivalaituri. Asukkaita on 10&nbsp;100 henkeä (vuonna 2008).

Sundyrin kylä tunnetaan 1600-luvulta lähtien. Vuonna 1856 siitä muodostettiin lähikylineen Kazanin läänin Tšeboksaryn kihlakuntaan kuulunut Mariinski Posadin kaupunki. Nykyään siellä on metalli- ja elintarviketeollisuutta sekä tunnettu alkoholitehdas. Kaupungissa toimii kotiseutumuseo.

## Lähteet
* 

## Aiheesta muualla
* Mariinski Posadin kaupungin sivusto
Danny Glover

**Daniel Lebern Glover** (s. 22. heinäkuuta 1946 San Francisco, Kalifornia, Yhdysvallat) on yhdysvaltalainen näyttelijä ja elokuvaohjaaja. Glover on tunnettu muun muassa Mel Gibsonin aisaparina *[[Tappava ase]]* -elokuvissa.

## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla

*
FK Aktobe

**Aqtöbe futbol kluby** () on jalkapalloseura Aqtöbesta, Kazakstanista. Joukkue pelaa maan pääsarjassa Superliigassa. 

## Historia
 Seura perustettiin vuonna 1967 nimellä *Aktjubinets*, joka oli käytössä vuoteen 1995 saakka. Tämän jälkeen seuralla on ollut käytössä lukuisia nimiä: *Aktobemunai* (1996), *Aktobe* (1997) ja *Aktobe-Lento* (2000–2004) ennen nykyisen nimen käyttöönottoa.

Superliigassa joukkue on pelannut 11 kauden ajan, vuosina 1992–1997 ja uudelleen vuodesta 2001 tähän päivään. Historiansa ensimmäisen Kazakstanin mestaruuden se voitti vuonna 2005.

## Pelaajat

## Lähteet
* http://www.uefa.com/footballEurope/Club=79973/domestic.html
* http://www.fsk.kz/index.php?subaction=showfull&id=1010025956&archive=&start_from=&ucat=9&category=9 

### Viitteet
Avara luonto (albumi)

__NOTOC__
**Avara luonto** on Kumikamelin yhdeksäs studioalbumi, joka julkaistiin 30. syyskuuta 2000. Albumi oli tyyliltään kevyempää kuin aikaisempi materiaali. Albumin kappaleet ovat aakkosjärjestyksessä. Kappaleesta *Tuomittu juntiksi* kuvattiin musiikkivideo. Kappale *Zirkus* oli nauhoitettu aikaisemmin Sirkus Idiotika -lyhytanimaatioelokuvaa varten. Albumi julkaistiin seuraavana vuonna Saksassa nimellä *Nature Sucks!*.

## Kappaleet
#
#
#
#
#
#
#
#
#
#
#
#
#
#
#
#
Sävellys ja sanoitus Koponen ja sovitus Koponen, Vento, Musikka, Wahlström, Kuronen ellei toisin mainita

## Kokoonpano
* Jarmo Koponen – laulu, kitara, Volvo B20
* Jussi Musikka – kitara, kosketinsoittimet, vihellys, laulu
* Jouni Vento – basso, laulu
* Olli-Matti Wahlström – rummut, kosketinsoittimet, laulu

### Vierailevat muusikot
* Timo Kuronen – kosketinsoittimet
* Anssi Rosenius – rummut (”Zirkus”)

## Lähteet
* Kumikamelin viralliset kotisivut
3 kitaraa

**3 kitaraa** on suomalaisen rock-yhtye Eero ja Jussi & The Boysin vuonna 1991 ilmestynyt studioalbumi. 

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Eero Raittinen – laulu, rummut ja taustalaulu
* Jussi Raittinen – laulu, bassokitara ja taustalaulu
* Eero Lupari – sähkö- ja akustiset kitarat, taustalaulu ja bassokitaratuplaus
* Olli Haavisto – sähkö- ja akustiset kitarat, steel-kitara, resonaattorikitara, akustinen slide-kitara, lap steel ja dobro

## Aiheesta muualla
* Rytmimusiikin Syke: 3 kitaraa
Senssit/Förbannade

**Senssit/Förbannade** on Kumikamelin vuonna 1997 julkaistu seitsemäs albumi. Albumi jatkoi samalla teemalla kuin edellinen studioalbumi *[[Saturnuksen vararengas]]*, eli kaikki kappaleet kertovat erilaisista ihmiskohtaloista. Kappaleet on nimetty ihmisten etunimien mukaan kuvastamaan henkilöitä, joista kappaleet kertovat. Albumin kansilehtiin on kirjoitettu humoristisia ihmissuhdeilmoituksia, joihin albumin nimi *Senssit* viittaa. *Senssit/Förbannade* julkaistiin myös Saksassa nimellä *Kontakt* samana vuonna Kumikamelin sivuprojektin, Eläkeläisten, suosion myötä.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
*Jarmo Koponen – laulu, kitara, kosketinsoittimet
*Jussi Musikka – kitara, mandoliini, kosketinsoittimet, laulu
*Anssi Rosenius – rummut, lyömäsoittimet, laulu
*Jouni Vento – basso, kosketinsoittimet, laulu

## Lähteet
* Kumikamelin viralliset kotisivut

### Viitteet